pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเชิญชวน ปชช. ร่วมโครงการล้างถังพักน้ำราคาพิเศษ 990 บาท ลงทะเบียนใช้สิทธิ์ภายใน 31 ธ.ค นี้ ใช้สิทธิ์ได้ถึง 31 ม.ค 67
วันอาทิตย์ที่ 10 ธันวาคม 2566
10/12/2566
รัฐบาลเชิญชวน ปชช. ร่วมโครงการล้างถังพักน้ําราคาพิเศษ 990 บาท ลงทะเบียนใช้สิทธิ์ภายใน 31 ธ.ค นี้ ใช้สิทธิ์ได้ถึง 31 ม.ค 67
รัฐบาลเชิญชวน ปชช. ร่วมโครงการล้างถังพักน้ําราคาพิเศษ 990 บาท ลงทะเบียนใช้สิทธิ์ภายใน 31 ธ.ค นี้ ใช้สิทธิ์ได้ถึง 31 ม.ค 67
วันนี้ (10 ธันวาคม 2566) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดย การประปานครหลวง (กปน.) กระทรวงมหาดไทย ร่วมเฉลิมฉลองเทศกาลปีใหม่ มอบโปรโมชัน Flash Sale ลดค่าบริการล้างถังพักน้ําราคาพิเศษ 990 บาท ต่อถังขนาดไม่เกิน 2,000 ลิตร ให้กับลูกค้า กปน. ในพื้นที่กรุงเทพมหานคร นนทบุรี และสมุทรปราการ โดยสามารถลงทะเบียนรับสิทธิ์ตั้งแต่วันที่ 1-31 ธันวาคม 2566เท่านั้น และใช้สิทธิ์ได้ถึงวันที่31 มกราคม 2567
นายคารม กล่าวว่า เงื่อนไขในการรับสิทธิ์ล้างถังพักน้ําราคาพิเศษ 990 บาท ถังพักน้ําบนดินจะต้องมีขนาดไม่เกิน 2,000 ลิตร (2 ลบ.ม.) สามารถลงทะเบียนรับสิทธิ์ได้ตั้งแต่วันที่ 1-31 ธันวาคม 2566และใช้สิทธิ์ได้ถึงวันที่31 มกราคม 2567 สําหรับช่วงวันและเวลาในการให้บริการล้างถังพักน้ํา คือ วันจันทร์-วันอาทิตย์ เวลาทําการ08.30-16.30น. ไม่เว้นวันหยุดนักขัตฤกษ์
“ประชาชนที่สนใจ ลงทะเบียนรับสิทธิ์ได้ที่https://shorturl.asia/4x0ZV
หรือสอบถามรายละเอียดเพิ่มเติม โทร.0 2504 0123ต่อ 1865, 1253 หรือ0 2500 2802วันจันทร์-ศุกร์ เวลา 08.30-16.30 น. เว้นวันหยุดนักขัตฤกษ์”นายคารม ย้ํา
รัฐบาลไทย-ข่าวทำเนียบรัฐบาล-กษ. ดันโครงการ “โฉนดต้นไม้” เพื่อสร้างมูลค่าให้ต้นยางพาราหนึ่งต้น มีมูลค่าไม่ต่ำกว่า 500 บาท
วันอาทิตย์ที่ 10 ธันวาคม 2566
กษ. ดันโครงการ “โฉนดต้นไม้” เพื่อสร้างมูลค่าให้ต้นยางพาราหนึ่งต้น มีมูลค่าไม่ต่ํากว่า 500 บาท
.....
กษ. ดันโครงการ “โฉนดต้นไม้”  เพื่อสร้างมูลค่าให้ต้นยางพาราหนึ่งต้น มีมูลค่าไม่ต่ํากว่า 500 บาท
.
กระทรวงเกษตรและสหกรณ์ ได้เตรียม “โครงการโฉนดต้นไม้”  ซึ่งเป็นการออกเอกสารสิทธิ สําหรับต้นไม้ที่เป็นพืชเศรษฐกิจ เช่น ต้นยางพาราที่ปลูกบนที่ดินที่มีเอกสารสิทธิ โดยจะดําเนินโครงการฯ  หลังจากเสร็จสิ้นการมอบที่ดิน ส.ป.ก. 4-01
.
โครงการดังกล่าว จะส่งผลให้ “ต้นยางหนึ่งต้น มีมูลค่าไม่ต่ํากว่า 500 บาท” ซึ่งเป็นการเพิ่มมูลค่าทรัพย์ในต้นยาง และเกษตรกรสามารถนําโฉนดต้นยางไปกู้และต่อทุน ถือเป็นการแปลงสินทรัพย์ให้เป็นทุน เพื่อต่อยอดการดําเนินการต่อไปได้
.
สําหรับปัญหาการลักลอบนําเข้ายางพาราเถื่อนมาใช้ในโรงงาน ซึ่งส่งผลต่อราคายางพาราในประเทศ การยางแห่งประเทศไทย (กยท.) จะเร่งตรวจสอบเพื่อป้องกันการลักลอบนําเข้าสินค้าเกษตรผิดกฎหมาย
.
อ่านเพิ่มเติม คลิก https://www.thaigov.go.th/news/contents/details/75720
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“ปลัดณัฐพล” ระดมทีมเตรียมความพร้อมจัดงานมอบรางวัลอุตฯ ต้นปี 67
วันอาทิตย์ที่ 10 ธันวาคม 2566
10/12/2566
​“ปลัดณัฐพล” ระดมทีมเตรียมความพร้อมจัดงานมอบรางวัลอุตฯ ต้นปี 67
​“ปลัดณัฐพล” ระดมทีมเตรียมความพร้อมจัดงานมอบรางวัลอุตฯ ต้นปี 67
วันที่ 7 ธันวาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการจัดงานอุตสาหกรรม ประจําปี พ.ศ.2566 ประชุม ครั้งที่ 2/2566 โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรมรักษาราชการแทนอธิบดีกรมส่งเสริมอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม พร้อมด้วย คณะกรรมการจัดงานรางวัลอุตสาหกรรม ประจําปี พ.ศ. 2566 คณะผู้บริหาร และเจ้าหน้าที่กระทรวงอุตสาหกรรม เข้าร่วมประชุม ณ ห้องประชุม 1 ชั้น 6 อาคารกรมส่งเสริมอุตสาหกรรม
โดยที่ประชุมได้นําเสนอแผนการดําเนินงานรางวัลอุตสาหกรรม ประจําปี พ.ศ. 2566 ผลการพิจารณาคัดเลือกรางวัลอุตสาหกรรม ประจําปี พ.ศ. 2566 ซึ่งประกอบด้วย รางวัลอุตสาหกรรมยอดเยี่ยม รางวัลอุตสาหกรรมดีเด่น และรางวัลอุตสาหกรรมขนาดกลางและขนาดย่อมดีเด่น รวมทั้งสิ้น 14 ประเภทรางวัล ผลการพิจารณารับรองความสําเร็จ 4 มิติของคณะทํางานพิจารณากลั่นกรอง การเตรียมการจัดงานรางวัลอุตสาหกรรม ประจําปี พ.ศ. 2566 รูปแบบการจัดงาน การจัดงานแถลงข่าว และพิธีมอบรางวัลอุตสาหกรรม การประกาศผลการคัดเลือกรางวัลอุตสาหกรรม ประจําปี พ.ศ. 2566 และ การประกาศแต่งตั้งมายด์ แอมแบสเดอร์ (MIND Ambassador) ประจําปี พ.ศ. 2566
รัฐบาลไทย-ข่าวทำเนียบรัฐบาล-เลขานุการฯ ไพลิน ร่วมเป็นเกียรติในพิธีเปิดงาน OTOP City 2023
วันจันทร์ที่ 18 ธันวาคม 2566
18/12/2566
เลขานุการฯ ไพลิน ร่วมเป็นเกียรติในพิธีเปิดงาน OTOP City 2023
เลขานุการฯ ไพลิน ร่วมเป็นเกียรติในพิธีเปิดงาน OTOP City 2023
วันที่ 18 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มอบหมายให้ ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมเป็นเกียรติในพิธีเปิดงาน OTOP City 2023 โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานในพิธีเปิด ณ อาคารชาเลนเจอร์ฮอลล์ ศูนย์การแสดงสินค้าและการประชุมอิมแพ็ค เมืองทองธานี
สําหรับงาน OTOP City 2023 จัดโดย กรมการพัฒนาชุมชน กระทรวงมหาดไทย ภายใต้ธีมงาน “ช้อปสนุก...ส่งสุขท้ายปี สินค้าดีจากภูมิปัญญาไทย” จัดแสดงและจําหน่ายสินค้าหนึ่งตําบล หนึ่งผลิตภัณฑ์ (OTOP โอทอป) มีวัตถุประสงค์เพื่อเป็นการจัดแสดงสินค้าและจําหน่ายผลิตภัณฑ์หนึ่งตําบลหนึ่งผลิตภัณฑ์ เพิ่มช่องทางการตลาด สร้างรายได้ให้กับชุมชน รวมถึงการสร้างการเรียนรู้แนวทางในการพัฒนาผลิตภัณฑ์แก่ผู้ประกอบการ OTOP ตามนโยบายของรัฐบาล โดยในปีนี้มีผู้ผลิตและผู้ประกอบการที่ผ่านการคัดสรรสุดยอดหนึ่งตําบลหนึ่งผลิตภัณฑ์ ปี 2565 จาก 76 จังหวัดและกรุงเทพมหานคร และผู้ประกอบการ OTOP ชวนชิม เข้าร่วมจําหน่ายไม่น้อยกว่า 2,000 ร้านค้า จัดขึ้นระหว่างวันที่ 16-24 ธันวาคม 2566 ณ อาคารชาเลนเจอร์ฮอลล์ 1-3 ศูนย์การแสดงสินค้าและการประชุมอิมแพ็ค เมืองทองธานี
รัฐบาลไทย-ข่าวทำเนียบรัฐบาล-นายกฯ เผย ครม. เห็นชอบ ร่าง พ.ร.บ.สมรสเท่าเทียม เตรียมเสนอเข้าสภาฯ พิจารณา 21 ธ.ค.นี้ สร้างความเข้มแข็งให้กับสถาบันครอบครัวที่มีความหลากหลายทางเพศ
วันอังคารที่ 19 ธันวาคม 2566
19/12/2566
นายกฯ เผย ครม. เห็นชอบ ร่าง พ.ร.บ.สมรสเท่าเทียม เตรียมเสนอเข้าสภาฯ พิจารณา 21 ธ.ค.นี้ สร้างความเข้มแข็งให้กับสถาบันครอบครัวที่มีความหลากหลายทางเพศ
นายกฯ เผย ครม. เห็นชอบ ร่าง พ.ร.บ.สมรสเท่าเทียม เตรียมเสนอเข้าสภาฯ พิจารณา 21 ธ.ค.นี้ สร้างความเข้มแข็งให้กับสถาบันครอบครัวที่มีความหลากหลายทางเพศ ย้ําทุกอย่างเท่าเทียมตามที่ชาย-หญิงได้สมรสกัน
วันนี้ (19 ธันวาคม 2566) เวลา 11.20 น. ณ บริเวณหน้าตึกบัญ
วันนี้ (19 ธันวาคม 2566) เวลา 11.20 น. ณ บริเวณหน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยว่า ที่ประชุมคณะรัฐมนตรีมีมติเห็นชอบร่างพระราชบัญญัติ (พ.ร.บ.) แก้ไขเพิ่มเติมประมวลกฎหมายแพ่งและพาณิชย์ ฉบับที่... พ.ศ... ตามที่ได้มีการเสนอในที่ประชุมฯ เพื่อรองรับเรื่องสมรสเท่าเทียมเสนอต่อรัฐสภา โดยร่างกฎหมายฉบับดังกล่าว ผ่านการรับฟังความเห็นชอบจากประชาชน และการรับฟังความคิดเห็นของหน่วยงานต่าง ๆ เช่น กระทรวงการพัฒนาสังคมและความมั่นคงของมนุษย์ ศาลยุติธรรม หลังจากนั้น คณะกรรมการกฤษฎีกาตรวจสอบร่างกฎหมายเพื่อความรอบคอบอีกครั้งหนึ่ง โดยกฎหมายฉบับนี้จะทําให้บุคคลเพศเดียวกันหมั้น สมรส มีสิทธิหน้าที่และสถานะทางครอบครัวเท่าเทียมกับคู่สมรสชายหญิง สร้างความเข้มแข็งให้ครอบครัวที่มีความหลากหลายทางเพศ จึงขอแสดงความยินดีกับทุกฝ่าย คาดว่ากฎหมายนี้จะเสนอเข้าที่ประชุมสภาผู้แทนราษฎร ในวันที่ 21 ธ.ค.นี้ พร้อมย้ําว่า ทุกอย่างเท่าเทียมตามที่ชาย-หญิงได้สมรสกัน
รัฐบาลไทย-ข่าวทำเนียบรัฐบาล-ครม.อนุมัติงบประมาณ 4,900 ล้าน แก้ไขหนี้ทั้งระบบ
วันอังคารที่ 19 ธันวาคม 2566
19/12/2566
ครม.อนุมัติงบประมาณ 4,900 ล้าน แก้ไขหนี้ทั้งระบบ
ครม.อนุมัติงบประมาณ 4,900 ล้าน แก้ไขหนี้ทั้งระบบ
วันนี้ (19 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติแนวทางการแก้ไขหนี้ทั้งระบบ ดังนี้
1. ให้ความเห็นชอบมาตรการ จํานวน 3 มาตรการ ดังนี้ 1) มาตรการช่วยเหลือพักหนี้ผู้ประกอบการวิสาหกิจขนาดกลาง และขนาดย่อม ที่ได้รับผลกระทบจากโรคติดเชื้อไวรัสโคโรนา 2019 (โควิด 19) 2) มาตรการสินเชื่อเพื่อช่วยเหลือและรองรับลูกหนี้นอกระบบ และ 3) มาตรการช่วยเหลือลูกหนี้รายย่อยที่ได้รับผลกระทบจากโรคโควิด 19 ตามโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโรคโควิด 19 และมอบหมายให้หน่วยงานที่เกี่ยวข้องพิจารณาดําเนินการในส่วนที่เกี่ยวข้องต่อไป
2. อนุมัติงบเงินงบประมาณ จากงบประมาณรายจ่ายประจําปี จํานวน 2 มาตรการ ได้แก่ 1) มาตรการช่วยเหลือพักหนี้ผู้ประกอบการวิสาหกิจขนาดกลาง และขนาดย่อม ที่ได้รับผลกระทบจากโรคติดเชื้อไวรัสโคโรนา 2019 (โควิด 19) จํานวน 400 ล้านบาท 2) มาตรการสินเชื่อเพื่อช่วยเหลือและรองรับลูกหนี้นอกระบบ จํานวน 4,500 ล้านบาท รวมทั้งสิ้น 4,900 ล้านบาท และมอบหมายหน่วยงานที่เกี่ยวข้องดําเนินการในส่วนที่เกี่ยวข้องต่อไป
“การแก้ไขหนี้ในระบบและหนี้นอกระบบ จะช่วยแบ่งเบาภาระหนี้ของลูกหนี้ในระบบ ช่วยเหลือให้ลูกหนี้ที่มีหนี้นอกระบบสามารถกลับเข้ามาในระบบได้ และป้องกันไม่ให้ลูกหนี้ที่มีหนี้ในระบบกลับไปเป็นหนี้นอกระบบได้อีก สามารถบรรเทาความเดือดร้อนให้กับประชาชน ช่วยให้ประชาชนสามารถผ่อนชําระหนี้ได้สอดคล้องกับศักยภาพในการหารายได้ พร้อมทั้งผลักดันให้ประชาชนสามารถเข้าถึงสินเชื่อในระบบได้อย่างเหมาะสมเป็นธรรม” นายคารม ย้ํา
รัฐบาลไทย-ข่าวทำเนียบรัฐบาล-“วราวุธ”รมว.พม. วอนสถานบันบันเทิง ตรวจเข้มบัตรประชาชน ห่วงเยาวชนเข้าใช้บริการ
วันอังคารที่ 19 ธันวาคม 2566
“วราวุธ”รมว.พม. วอนสถานบันบันเทิง ตรวจเข้มบัตรประชาชน ห่วงเยาวชนเข้าใช้บริการ
“วราวุธ”รมว.พม. วอนสถานบันบันเทิง ตรวจเข้มบัตรประชาชน ห่วงเยาวชนเข้าใช้บริการ
วันนี้(19 ธ.ค. 66) เวลา 09.40 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ก่อนประชุมคณะรัฐมนตรี (ครม.) กรณีการเปิดสถานบันเทิงถึงเวลา 04.00 น. โดยมีพื้นที่นําร่อง 5 จังหวัด ตั้งแต่วันที่ 15 ธันวาคม 2566 ซึ่งมีข้อกังวลว่าจะมีการหละหลวม ปล่อยให้มีเยาวชนเข้าไปใช้บริการ ว่า ที่ผ่านมา เราได้ย้ําหลายครั้งว่า ต้องมีการตรวจสอบไม่ให้มีเยาวชนอายุต่ํากว่า 18 ปี เข้าไปใช้สถานบันเทิง แต่ล่าสุดยังพบว่ามีเด็กเข้าไปได้ ดังนั้น จึงขอวิงวอนไปยังผู้ประกอบการทั้งหลายว่า ผลกําไรหรือเงินรายได้เป็นสิ่งที่ทุกคนอยากได้ โดยเฉพาะท่ามกลางสถานการณ์เศรษฐกิจอย่างนี้ แต่การที่จะได้มาซึ่งรายได้ โดยไม่คํานึงถึงผลกระทบต่อเยาวชนนั้น เรียกว่าเงินบาป หากให้คนที่ไม่อยู่ในเกณฑ์เข้าไปได้ เป็นการผิดกฎหมาย เป็นคดีความที่จะนําไปสู่การสั่งปิดสถานประกอบการของท่านได้ ดังนั้น ขอให้กวดขัน ตรวจสอบบัตรประจําตัวประชาชนผู้เข้าไปใช้บริการอย่างเข้มงวด อย่างรอบคอบ เพื่อไม่ให้มีเยาวชนเข้าไปในสถานบันเทิง และไม่ให้มีการลักลอบใช้บัตรประจําตัวประชาชนปลอม ขอย้ําว่าการได้เงินรายได้ต้องคํานึงถึงโครงสร้างสังคมด้วยว่า เหมาะสมหรือไม่ อย่างไร เพราะเราไม่อยากให้เกิดเหตุการณ์แบบที่ผ่านมา
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #พม #เยาวชน #ศรส
รัฐบาลไทย-ข่าวทำเนียบรัฐบาล-รพ.สมเด็จพระญาณสังวร จ.เชียงราย เปิดหน่วยไตเทียมใหญ่สุดในจังหวัด ให้บริการได้วันละ 160 คน
วันอังคารที่ 19 ธันวาคม 2566
รพ.สมเด็จพระญาณสังวร จ.เชียงราย เปิดหน่วยไตเทียมใหญ่สุดในจังหวัด ให้บริการได้วันละ 160 คน
ปลัดกระทรวงสาธารณสุข เผย โรงพยาบาลสมเด็จพระญาณสังวร จังหวัดเชียงราย เปิดหน่วยฟอกไตด้วยเครื่องไตเทียมใหญ่ที่สุดในจังหวัด ให้บริการได้ถึงวันละ 160 คน ช่วยผู้ป่วยโรคไตไม่ต้องเดินทางไกล ได้เข้าถึงการรักษามากขึ้น มีคุณภาพชีวิตดีขึ้น
ปลัดกระทรวงสาธารณสุข เผย โรงพยาบาลสมเด็จพระญาณสังวร จังหวัดเชียงราย เปิดหน่วยฟอกไตด้วยเครื่องไตเทียมใหญ่ที่สุดในจังหวัด ให้บริการได้ถึงวันละ 160 คน ช่วยผู้ป่วยโรคไตไม่ต้องเดินทางไกล ได้เข้าถึงการรักษามากขึ้น มีคุณภาพชีวิตดีขึ้น พร้อมขับเคลื่อนเป็นโรงพยาบาลอัจฉริยะ ใช้เทคโนโลยีดิจิทัลบริการประชาชน
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า โรงพยาบาลสมเด็จพระญาณสังวร จังหวัดเชียงราย ซึ่งเป็นโรงพยาบาลชุมชนขนาด 30 เตียง ดูแลประชาชน ในอําเภอเวียงชัย และข้างเคียง คืออําเภอพญาเม็งราย และ กิ่งอําเภอเวียงเชียงรุ้ง มีการพัฒนายกระดับบริการเพื่อดูแลประชาชนที่โดดเด่นหลายด้าน โดยเฉพาะการดูแลผู้ป่วยโรคไต ได้เปิดหน่วยบริการฟอกไตด้วยเครื่องไตเทียมใหญ่ที่สุดในจังหวัดเชียงราย จํานวน 40 เตียง ให้บริการตั้งแต่เวลา 03.00-21.00 น. วันละ 4 รอบ รวม 160 คนต่อวัน ทําให้ผู้ป่วยไตวายเรื้อรังระยะที่ 5 ในอําเภอเวียงชัย อําเภอใกล้เคียง และตัวเมืองเชียงราย ซึ่งอยู่ห่างเพียง 15 กิโลเมตร ได้เข้าถึงบริการฟอกไตมากขึ้น ช่วยลดความแออัดของโรงพยาบาลเชียงรายประชานุเคราะห์ได้ส่วนหนึ่ง
นายแพทย์โอภาสกล่าวต่อว่า โรงพยาบาลสมเด็จพระญาณสังวร ยังเป็นโรงพยาบาลนําร่องอันดับต้นๆในการนําเทคโนโลยีมาใช้พัฒนาเป็นโรงพยาบาลอัจฉริยะ ทั้ง OPD /IPD Paperless มีการพัฒนา Home Wardในกลุ่มผู้ป่วยโรคโควิด 19 โรคติดเชื้อทางเดินปัสสาวะ และปอดอักเสบ โดยมีพยาบาลติดตามอาการทั้งการเยี่ยมบ้านและผ่านระบบ Telemedicine ช่วยลดการเดินทางมาโรงพยาบาล นอกจากนี้ ยังเป็นหน่วยรับฝึกด้านแพทย์เวชศาสตร์ครอบครัวเพื่อป้อนเข้าระบบสาธารณสุขด้วย โดยปัจจุบันมีแพทย์ที่อยู่ระหว่างเข้ารับการฝึกฝนจํานวน 5 คน
“โรงพยาบาลยังมีแผนพัฒนาด้านดิจิทัลสุขภาพต่อเนื่อง เพื่อให้การบริการเป็นไปด้วยความรวดเร็วและคล่องตัวมากยิ่งขึ้น เช่น ระบบบริหารจัดการฐานข้อมูลการเบิกจ่ายพัสดุ ระบบ AI ช่วยอ่านฟิล์ม เป็นต้น ซึ่งได้ย้ําความสําคัญเรื่องความมั่นคงปลอดภัยของข้อมูล มีระบบสํารองข้อมูล ระบบป้องกันการโจรกรรมข้อมูลจาก Hacker เพื่อสร้างความมั่นใจให้กับผู้รับบริการ
********************************************** 19 ธันวาคม 2566
รัฐบาลไทย-ข่าวทำเนียบรัฐบาล-The cabinet met on December 12, 2023
วันอังคารที่ 19 ธันวาคม 2566
19/12/2566
The cabinet met on December 12, 2023
Some of the resolutions are as follows:
Title: Draft Ministerial Regulation on government agencies under Suan Sunandha Rajabhat University, Ministry of Higher Education, Science, Research and Innovation, B.E. ...
The cabinet acknowledged the draft Ministerial Regulation on government agencies under Suan Sunandha Rajabhat University, Ministry of Higher Education, Science, Research and Innovation, B.E. ..., which has been scrutinized by Office of Council of State, and ordered the Cabinet Secretariat to forward this matter to Minister of Higher Education, Science, Research and Innovation for signing before the draft Ministerial Regulation being announced in the Royal Gazette.
Gist
The draft Ministerial Regulation on government agencies under Suan Sunandha Rajabhat University, Ministry of Higher Education, Science, Research and Innovation, B.E. ... prescribes change of name of “Faculty of Industrial Technology” to “Faculty of Engineering and Industrial Technology” to be in line with its current mission and operation.
Title: Request for Government’s contingency fund for emergency (central fund) for relief provision to Thai workers affected by unrest in Israel (FY2024)
The cabinet approved the proposal of Ministry of Labor on the allocation of the Government’s contingency fund for emergency (central fund) for relief provision to Thai workers affected by unrest in Israel (FY2024), for the total amount of 750,000,000 Baht.
Gist
Eligible workers will be divided in 4 groups:
No.
Targeted Workers
Budget
Number (persons)
Relief payment / person
Total
1.
Thai workers who returned from Israel after October 7, 2023
รัฐบาลไทย-ข่าวทำเนียบรัฐบาล-ครม.รับทราบรายงานผลการปฏิบัติงานของสำนักงานป้องกันและปราบปรามการฟอกเงิน ประจำปีงบประมาณ พ.ศ. 2565
วันอังคารที่ 19 ธันวาคม 2566
19/12/2566
ครม.รับทราบรายงานผลการปฏิบัติงานของสํานักงานป้องกันและปราบปรามการฟอกเงิน ประจําปีงบประมาณ พ.ศ. 2565
ครม.รับทราบรายงานผลการปฏิบัติงานของสํานักงานป้องกันและปราบปรามการฟอกเงิน ประจําปีงบประมาณ พ.ศ. 2565
วันนี้ (19 ธ.ค. 66) นายคารม พลพรกลาง รองโฆษกประจําสํานักนายกรัฐมนตรีเปิดเผยว่า คณะรัฐมนตรีมีมติรับทราบและเห็นชอบ รายงานผลการปฏิบัติงานของสํานักงานป้องกันและปราบปรามการฟอกเงิน ประจําปีงบประมาณ พ.ศ. 2565 ดังนี้
1. รับทราบรายงานผลการปฏิบัติงานของสํานักงานป้องกันและปราบปรามการฟอกเงิน ประจําปีงบประมาณ พ.ศ. 2565 ตามที่สํานักงานป้องกันและปราบปรามการฟอกเงินเสนอ และให้เสนอสภาผู้แทนราษฎรและวุฒิสภาต่อไป2. เห็นชอบให้นําความเห็นและข้อสังเกตของกระทรวงยุติธรรม สํานักงาน ก.พ. สํานักงาน ก.พ.ร. และสํานักงานสภาพัฒนาการเศรษฐกิจและสังคมแห่งชาติเป็นข้อสังเกตของคณะรัฐมนตรี และนําเสนอสภาผู้แทนราษฎรและวุฒิสภาต่อไป
3. ให้สํานักงานป้องกันและปราบปรามการฟอกเงินรับความเห็นของกระทรวงยุติธรรม สํานักงาน ก.พ. สํานักงาน ก.พ.ร. และสํานักงานสภาพัฒนาการเศรษฐกิจและสังคมแห่งชาติ ไปพิจารณาดําเนินการต่อไปด้วย
นายคารม กล่าวว่า รายงานผลการปฏิบัติงานของสํานักงานป้องกันและปราบปรามการฟอกเงิน ประจําปีงบประมาณ พ.ศ. 2565 มีรายละเอียดที่สําคัญรวม 8 ด้าน คือ (1) ผลการปฏิบัติงานด้านการป้องกันการฟอกเงิน (2) ผลการปฏิบัติงานด้านการปราบปรามการฟอกเงิน (3) ผลการปฏิบัติงานด้านการกํากับและตรวจสอบผู้มีหน้าที่รายงาน (4) ผลการปฏิบัติงานด้านความร่วมมือและพัฒนา (5) การพัฒนาองค์การ (6) ผลการปฏิบัติงานด้านเทคโนโลยีสารสนเทศ การตรวจพิสูจน์หลักฐานทางคอมพิวเตอร์ และการตรวจสอบการกระทําความผิดทางเทคโนโลยี (7) ผลการปฏิบัติงานด้านการแก้ไขกฎหมายและออกกฎระเบียบที่เกี่ยวข้อง และ (8) ผลการเบิกจ่ายงบประมาณรายจ่ายประจําปีงบประมาณ พ.ศ. 2565
รัฐบาลไทย-ข่าวทำเนียบรัฐบาล-พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ติดตามเร่งรัดการดำเนินโครงการก่อสร้างสายพัฒนาคูน้ำริมถนนวิภาวดีรังสิตของกรมทางหลวง กระทรวงคมนาคม
วันอังคารที่ 19 ธันวาคม 2566
พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ติดตามเร่งรัดการดําเนินโครงการก่อสร้างสายพัฒนาคูน้ําริมถนนวิภาวดีรังสิตของกรมทางหลวง กระทรวงคมนาคม
....
พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัวเป็นประธานการประชุมติดตามเร่งรัดการดําเนินโครงการก่อสร้างสายพัฒนาคูน้ําริมถนนวิภาวดีรังสิตของกรมทางหลวง กระทรวงคมนาคม เมื่อวันที่ 18 ธันวาคม 2566 เวลา 14.30 น. ณ สํานักงานทางหลวงที่ 13 (กรุงเทพ) โดยมี พันตํารวจเอก ธรรมนิธิ วนิชย์ถนอม รองเลขาธิการพระราชวัง สํานักพระราชวัง นายสุทธิพงษ์ จุลเจริญ ปลัดกระทรวงมหาดไทย นายธีรภัทร ประยูรสิทธิ ที่ปรึกษาพิเศษด้านงานจิตอาสาและโครงการพิเศษ สํานักนายกรัฐมนตรี นายมนตรี เดชาสกุลสม รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง ผู้แทนกรมทางหลวง และผู้แทนบริษัท ผลิตภัณฑ์และวัตถุก่อสร้าง จํากัด เข้าร่วมการประชุม
การประชุมครั้งนี้ เป็นการประชุมเพื่อติดตามเร่งรัดการดําเนินโครงการก่อสร้างสายพัฒนาคูน้ํา ริมถนนวิภาวดีรังสิตของกรมทางหลวง กระทรวงคมนาคม ซึ่งโครงการฯ มีวัตถุประสงค์เพื่อแก้ไขปัญหาอุทกภัยและน้ําท่วมขังส่งเสริมการบริหารจัดการน้ําและยกระดับคุณภาพชีวิตของประชาชน โดยเฉพาะประชาชนที่อาศัยอยู่ริมถนนวิภาวดีรังสิต ปัจจุบันโครงการมีผลงานก่อสร้าง ระยะที่ 2 ตอนที่ 1 ร้อยละ 65.38 ตอนที่ 2 ร้อยละ 72.59 ตอนที่ 3 ร้อยละ 86.37 และระยะที่ 3 ร้อยละ 0.57 การพิจารณาปัญหา อุปสรรค และแนวทางการแก้ไขการรื้อย้ายสาธารณูปโภคบริเวณหน้าสํานักงานไทยรัฐ เดลินิวส์ แยกสุทธิสาร โรงเรียนหอวัง จุดทางเชื่อมต่าง ๆ เป็นต้น ปัญหาการใช้ที่ดินบนเขตแนวรถไฟ ช่วง กม. ที่ 17+000 - 25+500 ถนนวิภาวดีรังสิต (หลักสี่ - ดอนเมือง) การปรับปรุงรูปแบบการก่อสร้างสะพานทางเชื่อมคูน้ําริมถนนวิภาวดีรังสิต การกํากับตรวจสอบความปลอดภัยในพื้นที่ก่อสร้างโครงการก่อสร้างสายพัฒนาคูน้ําริมถนนวิภาวดีรังสิต แนวทางการดูแลบริหารจราจรในช่วงเทศกาลปีใหม่ 2567 บนถนนวิภาวดีรังสิต
ทั้งนี้ ที่ประชุมมอบหมายให้กรมทางหลวงเร่งรัดผู้รับจ้างดําเนินการให้เป็นไปตามแผนงานโดยเร็ว จัดทําบันทึกข้อตกลงร่วมกับการรถไฟแห่งประเทศไทยในการแก้ไขปัญหาการใช้ที่ดินบนเขตแนวรถไฟดังกล่าว จัดประชุมหารือร่วมกับหน่วยงานที่เกี่ยวข้องในการเร่งรัดแก้ไขปัญหาการรื้อย้ายสาธารณูปโภค รวมทั้งกํากับตรวจสอบความปลอดภัยในพื้นที่ก่อสร้างอย่างเคร่งครัด นอกจากนี้ ให้นําแนวทางการดูแลบริหารจราจรในช่วงเทศกาลปีใหม่ 2567 ตามนโยบายของรัฐมนตรีว่าการกระทรวงคมนาคม นายสุริยะ จึงรุ่งเรืองกิจ มอบหมายมาดําเนินการ ได้แก่ ให้ผู้รับจ้างหยุดการทํางานช่วงเทศกาลปีใหม่ คืนผิวจราจรทั้งหมด สํารวจติดตั้งป้ายสัญญาณไฟแสงสว่างบริเวณจุดเสี่ยงอันตราย และจัดเจ้าหน้าที่อํานวยความปลอดภัย สําหรับการปรับปรุงรูปแบบการก่อสร้างสะพานทางเชื่อมคูน้ําริมถนนวิภาวดีรังสิต โดยมอบหมายให้กรมทางหลวงหารือในรายละเอียดร่วมกับบริษัท ผลิตภัณฑ์และวัตถุก่อสร้าง จํากัด ในการพิจารณานํา Fast-Setting Concrete มาใช้ในการดําเนินงานเพื่อให้เกิดความรวดเร็วในการก่อสร้าง ทั้งนี้ ได้มีการลงพื้นที่ตรวจติดตามโครงการบริเวณหน้ากรมดุริยางค์ทหารบก และมอบหมายให้มีการบูรณาการความร่วมมือภาครัฐ ภาคเอกชน และประชาชนริมถนนวิภาวดีรังสิต ในการปรับปรุงทัศนียภาพ ปลูกต้นไม้ ให้มีความสวยงามต่อไป
รัฐบาลไทย-ข่าวทำเนียบรัฐบาล-ข่าวดี! ผู้ประกันตน ม.33 และ ม.39 แจ้งเปลี่ยนสถานพยาบาลประจำปีได้แล้ว ตั้งแต่วันนี้ – 31 ม.ค. 67
วันอังคารที่ 19 ธันวาคม 2566
ข่าวดี! ผู้ประกันตน ม.33 และ ม.39 แจ้งเปลี่ยนสถานพยาบาลประจําปีได้แล้ว ตั้งแต่วันนี้ – 31 ม.ค. 67
.....
ข่าวดี! ผู้ประกันตน ม.33 และ ม.39 แจ้งเปลี่ยนสถานพยาบาลประจําปีได้แล้ว ตั้งแต่วันนี้ – 31 ม.ค. 67
รัฐบาลไทย-ข่าวทำเนียบรัฐบาล-กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจำการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจำการ
วันอังคารที่ 19 ธันวาคม 2566
กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจําการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจําการ
กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจําการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจําการ “ศุภมาส” ไฟเขียวให้มหาวิทยาลัย - สถาบันวิทยาลัยชุมชนใน 21 จังหวัด
เมื่อวันที่ 19 ธ.ค. ที่ตึกสันติไมตรี ทําเนียบรัฐบาล นายอนุทิน ชาญวีรกูล รองนายกรัฐมนตรีและ รมว.มหาดไทย พร้อมด้วยนายสุทิน คลังแสง รมว.กลาโหม น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม และนายสุรศักดิ์ พันธ์เจริญวรกุล รมช.ศึกษาธิการ เป็นสักขีพยานในพิธีลงนามบันทึกความเข้าใจเรื่อง การพัฒนาทรัพยากรมนุษย์ให้กับทหารกองประจําการ ระหว่างกระทรวงกลาโหม(กห.) กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงศึกษาธิการ (ศธ.) และสถาบันคุณวุฒิวิชาชีพ (องค์การมหาชน) โดยมี พล.อ.สนิธชนก สังขจันทร์ ปลัด กห. นายเพิ่มสุข สัจจาภิวัฒน์ ปลัด อว. ดร.สุเทพ แก่งสันเทียะ รักษาราชการแทนปลัด.ศธ. และ น.ส.จุลลดา มีจุล ผอ.สถาบันคุณวุฒิวิชาชีพ เป็นผู้ร่วมลงนาม
ภายหลังพิธีลงนามฯ น.ส.ศุภมาส กล่าวว่า ในส่วนของกระทรวง อว.พร้อมร่วมมือโดยให้มหาวิทยาลัยที่มีอยู่ทั่วประเทศและสถาบันวิทยาลัยชุมชนใน 21 จังหวัด จัดการศึกษาให้แก่ทหารกองประจําการ ทั้งตามหลักสูตรของสถานศึกษาแต่ละแห่งที่สามารถกระทําได้ และการฝึกอบรมทักษะตามโครงการฝึกอบรมต่างๆ ทั้งระยะสั้นและต่อเนื่อง รวมทั้งให้การรับรองและสะสมหน่วยกิต เพื่อนํามารับใบประกาศนียบัตรหรือเทียบวุฒิการศึกษาในระดับต่างๆ ได้
รมว.อว. กล่าวต่อว่า นอกจากนี้ กระทรวง อว.ยังพร้อมร่วมกับทุกฝ่ายสร้างระบบการเรียนรู้และพัฒนาทักษะที่ผสมผสานระหว่างการเรียนทางไกลแบบออนไลน์และการเรียนรู้หรือฝึกอบรมในสถานที่จริง เพื่อส่งเสริมการใช้นวัตกรรมการเรียนรู้แบบอิเล็กทรอนิกส์ (E-Training) เพื่อการพัฒนาความรู้ ความสามารถและทักษะในการปฏิบัติงานตามมาตรฐานอาชีพ และเพื่อให้กองประจําการสามารถใช้เทคโนโลยีสารสนเทศได้อย่างมีประสิทธิภาพ ทั้งเพื่อเป็นเครื่องมือในการเรียนรู้ และเป็นการเพิ่มและพัฒนาทักษะให้ตนเอง รวมทั้ง ยังจัดให้มีระบบการรับรองคุณวุฒิในสาขา รูปแบบ และระดับต่างๆ และระบบสะสมผลการเรียนที่อาจนําไปสู่การศึกษาต่อเมื่อปลดประจําการอีกด้วย
สําหรับการลงนามในบันทึกความเข้าใจของทั้ง 4 หน่วยงานในครั้งนี้ เกิดจากการที่รัฐบาลได้ตระหนักถึงศักยภาพในการพัฒนาทรัพยากรมนุษย์ผ่านระบบทหารกองประจําการ โดยเปิดโอกาสให้ชายไทยที่เสียสละในการเข้ารับราชการที่นอกจากการปฏิบัติหน้าที่รับใช้ชาติโดยการเป็นทหารกองประจําการแล้ว ยังสามารถใช้เวลาให้เกิดประโยชน์ในการพัฒนาความรู้และทักษะในระหว่างประจําการ เพื่อให้ได้รับการรับรองคุณวุฒิอันจะเป็นประโยชน์ต่อการประกอบอาชีพและในการสร้างอนาคตให้แก่ตนเองเมื่อพ้นจากกองประจําการ ทําให้เป็นทรัพยากรมนุษย์ที่มีศักยภาพในการพัฒนาสังคมและประเทศชาติต่อไป
รัฐบาลไทย-ข่าวทำเนียบรัฐบาล-“ศุภมาส” ร่วมพิธีเปิด “OTOP City 2023" สนับสนุนสินค้าภูมิปัญญาคนไทย ช้อปสนุก ส่งสุขท้ายปี
วันอังคารที่ 19 ธันวาคม 2566
“ศุภมาส” ร่วมพิธีเปิด “OTOP City 2023" สนับสนุนสินค้าภูมิปัญญาคนไทย ช้อปสนุก ส่งสุขท้ายปี
“ศุภมาส” ร่วมพิธีเปิด “OTOP City 2023" สนับสนุนสินค้าภูมิปัญญาคนไทย ช้อปสนุก ส่งสุขท้ายปี
เมื่อวันที่ 18 ธ.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนางสาวสุชาดา แทนทรัพย์ เลขานุการ รมว.อว. นางสาวจันทร์เพ็ญ เมฆาอภิรักษ์ ผู้ตรวจราชการกระทรวง อว. และคณะ เข้าร่วมพิธีเปิดงาน “OTOP City 2023 ช้อปสนุก สุขส่งท้ายปี สินค้าดีจากภูมิปัญญาไทย" โดยมี นายอนุทิน ชาญวีรกูล รองนายกรัฐมนตรีและ รมว.มหาดไทย เป็นประธานเปิดงาน ณ อาคารชาเลนเจอร์ 1-3 ศูนย์การแสดงสินค้าและการประชุมอิมแพ็ค เมืองทองธานี
นายอนุทิน กล่าวว่า งาน OTOP City 2023 มีพี่น้องประชาชนให้ความสนใจเป็นอย่างมาก ซึ่งจะเป็นการสร้างรายได้จากการขายสินค้า OTOP โดยรัฐบาลได้ให้ความสําคัญในการขยายผลและสนับสนุนโครงการหนึ่งตําบลหนึ่งผลิตภัณฑ์ และการพัฒนายกระดับผลิตภัณฑ์ OTOP และเพิ่มช่องทางการตลาดให้มากยิ่งขึ้นอย่างต่อเนื่อง ถือเป็นโอกาสที่ดีที่ประเทศไทยได้แสดงให้ชาวต่างชาติเห็นถึงความก้าวหน้าในการพัฒนาสินค้าของคนไทย นําไปสู่การสร้างความร่วมมือในการสร้างผลิตภัณฑ์ต่าง ๆ ร่วมกันในอนาคต การจัดงานในครั้งนี้จะช่วยสร้างงาน สร้างอาชีพ สร้างรายได้ ให้ผู้ผลิต ผู้ประกอบการ ตลอดจนสมาชิกในชุมชน เพื่อเป็นการกระตุ้นเศรษฐกิจของประเทศให้สอดคล้องกับยุทธศาสตร์ในการพัฒนาชาติของรัฐบาล นอกจากนี้ยังถือว่าเป็นการสนับสนุนพลังเศรษฐกิจสร้างสรรค์ และ Soft Power ของประเทศ เพื่อยกระดับและพัฒนาความสามารถด้านความรู้และความคิดสร้างสรรค์ของคนไทยรวมถึงเป็นการอนุรักษ์ฟื้นฟู พัฒนา ต่อยอดศิลปวัฒนธรรม และส่งเสริมภูมิปัญญาท้องถิ่นให้เป็นที่รู้จักมากยิ่งขึ้น
สําหรับงาน OTOP City 2023 ถูกจัดขึ้นโดยกรมพัฒนาชุมชน กระทรวงมหาดไทย เพื่อจัดแสดงและจําหน่ายผลิตภัณฑ์หนึ่งตําบลหนึ่งผลิตภัณฑ์ เผยแพร่และประชาสัมพันธ์การดําเนินงานโครงการ โดยการสร้างโอกาสในการเรียนรู้และเพิ่มทักษะในการจัดแสดงและจําหน่ายสินค้าให้กับผู้ผลิต ผู้ประกอบการ OTOP ภายในงานมีโซนและกิจกรรมที่มีความหลากหลาย อาทิ 1.โซนนิทรรศการเฉลิมพระเกียรติพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว 2.โซน OTOP Trader จังหวัด และ OTOP Trader ประเทศไทย 3.โซน Health & SPA สร้างสรรค์พื้นที่ภายในงานให้ทุกท่านได้พักผ่อนหย่อนใจไปกับบรรยากาศที่ผ่อนคลายสไตส์สปาไทย ซึ่งภายในโซนยังมีการจําหน่ายผลิตภัณฑ์จากสมุนไพรคุณภาพดีให้ทุกท่านได้เลือกช้อป 4.โซนแสดงและจําหน่ายผลิตภัณฑ์ OTOP 3-5 ดาว ที่ผ่านการคัดสรรสุดยอดหนึ่งตําบล หนึ่งผลิตภัณฑ์ไทย ประจําปี พ.ศ. 2565 กว่า 2,000 บูธมาจัดแสดง 5.โซน OTOP ชวนชิม ให้ทุกท่านได้ลิ้มลองอาหารและเครื่องดื่มมากกว่า 160 ร้านค้าทั่วประเทศ และไฮไลท์สําคัญ ได้แก่ โซนศิลปิน OTOP จัดแสดงและจําหน่ายผลิตภัณฑ์จากศิลปิน OTOP กว่า 40 ราย ที่อนุรักษ์และสืบทอดภูมิปัญญาจากรุ่นสู่รุ่น
ขอเชิญทุกท่านเที่ยวชมงานสุดยิ่งใหญ่ส่งท้ายปี ช้อปสนุกกับผลิตภัณฑ์จากภูมิปัญญา รวบรวมที่สุดผลิตภัณฑ์ที่มีคุณภาพจากทั่วไทย ตื่นตาไปกับงานหัตถกรรมและของขวัญของฝากสุดล้ําค่า และพลาดไม่ได้กับสุดยอดอาหารเลิศรสจากทั่วประเทศ พร้อมกิจกรรมความสนุกและศิลปินที่จะมามอบความสุขให้กับทุกท่าน ตั้งแต่วันนี้ จนถึงวันที่ 24 ธันวาคม 2566 ณ ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี
รัฐบาลไทย-ข่าวทำเนียบรัฐบาล-รมว.กห.ขอบคุณกองทัพภาคที่ 3 ที่ล่าสุดปราบปรามกระบวนการค้ายาเสพติด จับได้ 2 ล้านเม็ด
วันอังคารที่ 19 ธันวาคม 2566
รมว.กห.ขอบคุณกองทัพภาคที่ 3 ที่ล่าสุดปราบปรามกระบวนการค้ายาเสพติด จับได้ 2 ล้านเม็ด
"...เป็นปฏิบัติการที่เข้มข้นของกองทัพภาคที่ 3 ซึ่งสนองตอบนโยบายของนายกรัฐมนตรี ทั้งนี้ขอให้กําลังใจเจ้าหน้าที่ทุกคน..."
"...(ช่วงเทศกาลปีใหม่) ต้องเฝ้าระวังมากขึ้น ...เชื่อว่ากองทัพทุกหน่วยเตรียมพร้อม โดยเฉพาะกองกําลังตามแนวชายแดน และในการประชุมสภากลาโหม ก็มีการสั่งในทุกลําดับ กําชับเรื่องนี้ตลอด ซึ่งกองกําลังตามแนวชายแดนทั้งทางบก ทางน้ํา ก็ดูแลเรื่องนี้เต็มที่..."
.
สุทิน คลังแสง
รัฐมนตรีว่าการกระทรวงกลาโหม
18 ธันวาคม 2566
----------------------
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-​วาระสำคัญของรัฐบาล (ของขวัญปีใหม่ ปี 2567) การยกเว้นค่าธรรมเนียมการใช้ยานยนต์บนทางหลวงพิเศษช่วงเทศกาลปีใหม่
วันอังคารที่ 19 ธันวาคม 2566
19/12/2566
​วาระสําคัญของรัฐบาล (ของขวัญปีใหม่ ปี 2567) การยกเว้นค่าธรรมเนียมการใช้ยานยนต์บนทางหลวงพิเศษช่วงเทศกาลปีใหม่
​วาระสําคัญของรัฐบาล (ของขวัญปีใหม่ ปี 2567) การยกเว้นค่าธรรมเนียมการใช้ยานยนต์บนทางหลวงพิเศษช่วงเทศกาลปีใหม่
นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรี (19 ธันวาคม 2566) มีมติอนุมัติหลักการร่างกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ภายในระยะเวลาที่กําหนด (ฉบับที่ ...) พ.ศ... ตามที่กระทรวงคมนาคมเสนอ ซึ่งเป็นการยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลปีใหม่ของปี พ.ศ. 2567 ตั้งแต่เวลา 00.01 นาฬิกา ของวันพฤหัสบดีที่ 28 ธันวาคม 2566 ถึงเวลา 24.00 นาฬิกา ของวันพุธที่ 3 มกราคม 2567 เพื่อแก้ไขปัญหาการจราจรและอํานวยความสะดวกให้แก่ประชาชนในการเดินทางบนทางหลวงพิเศษในช่วงเทศกาลดังกล่าว และช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทําให้การจราจรมีความคล่องตัว รวมทั้งเป็นการลดการใช้พลังงานของประเทศ
ทั้งนี้ เนื่องจากคณะรัฐมนตรีมีมติเมื่อวันที่ 24 ตุลาคม 2566 ให้เลื่อนวันหยุดชดเชยวันสิ้นปี ประจําปี พ.ศ. 2566 จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566 จึงทําให้มีวันหยุดต่อเนื่องในเทศกาลปีใหม่ของปี พ.ศ. 2567 รวม 4 วัน ซึ่งคาดหมายได้ว่า จะมีประชาชนจํานวนมากเดินทางกลับภูมิลําเนาเป็นผลให้การจราจรติดขัด ในทุกสายทางที่ออกและเข้า กทม. และปริมณฑล โดยเฉพาะบริเวณหน้าด่านเก็บค่าผ่านทางที่จะมีปัญหาการจราจรติดขัดหลายกิโลเมตร เนื่องจากประชาชนรอชําระค่าธรรมเนียมผ่านทาง
การยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 สายกรุงเทพมหานคร-บ้านฉาง ตอนกรุงทเทพมหานคร-เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ-บ้านฉาง รวมทางแยกไปบรรจบทางหลวงแผ่นดิน หมายเลข 3 (บ้านอําเภอ) และทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ตั้งแต่เวลา 00.01 นาฬิกา ของวันพฤหัสบดีที่ 28 ธันวาคม 2566 ถึงเวลา 24.00 นาฬิกา ของวันพุธที่ 3 มกราคม 2567
รัฐบาลไทย-ข่าวทำเนียบรัฐบาล-นายกรัฐมนตรี เน้นย้ำ หน่วยงานที่เกี่ยวข้อง ดูแลความปลอดภัย การประกันภัยและประกันสุขภาพของ นทท. กำชับ ททท. ทั่วประเทศ ทำงานเชิงรุกและให้ความรู้ ช่วยกันโฆษณาว่าประเทศไทยดีอย่างไร
วันอังคารที่ 19 ธันวาคม 2566
19/12/2566
นายกรัฐมนตรี เน้นย้ํา หน่วยงานที่เกี่ยวข้อง ดูแลความปลอดภัย การประกันภัยและประกันสุขภาพของ นทท. กําชับ ททท. ทั่วประเทศ ทํางานเชิงรุกและให้ความรู้ ช่วยกันโฆษณาว่าประเทศไทยดีอย่างไร
นายกรัฐมนตรี เน้นย้ํา หน่วยงานที่เกี่ยวข้อง ดูแลความปลอดภัย การประกันภัยและประกันสุขภาพของ นทท. กําชับ ททท. ทั่วประเทศ ทํางานเชิงรุกและให้ความรู้ ช่วยกันโฆษณาว่าประเทศไทยดีอย่างไร น่าท่องเที่ยวอย่างไร
วันนี้ (19 ธันวาคม 2566) เวลา 11.20 น. ณ บริเวณหน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยว่า ได้สั่งการรัฐมนตรีกระทรวงการท่องเที่ยวและกีฬาเป็นเจ้าภาพใหญ่ในการเรียกประชุมรัฐมนตรีที่เกี่ยวข้องในประเทศกัมพูชา สาธารณรัฐประชาธิปไตยประชาชนลาว และเวียดนาม ซึ่งเนื้อหาการประชุมเป็นเรื่องของการกระตุ้นการท่องเที่ยวในภูมิภาคโดยมีประเทศไทยเป็นเจ้าภาพหลัก นอกจากนั้น ตนจะทําการพูดคุยสอบถามกับนายกรัฐมนตรีมาเลเซียว่ามีความสนใจที่จะเข้าร่วมด้วยไหม
นายกรัฐมนตรีกล่าวต่อว่า ได้สั่งการรัฐมนตรีกระทรวงการท่องเที่ยวและกีฬาทํางานร่วมกับสํานักงานตํารวจแห่งชาติ ในการกํากับดูแลการตรวจคนเข้าเมืองและดูแลความปลอดภัยสําหรับนักท่องเที่ยว พร้อมทั้งให้กระทรวงการท่องเที่ยวและกีฬาร่วมกับสํานักงานคณะกรรมการกํากับและส่งเสริมการประกอบธุรกิจประกันภัยให้ดูแลประกันภัยสําหรับนักท่องเที่ยวทุกคนครอบคลุมการเสียชีวิตชดเชย ไม่เกิน 1,000,000 บาท กรณีอุบัติเหตุชดเชยให้ตามจริง แต่ไม่เกิน 500,000 บาท รวมทั้งพูดคุยหารือกับกระทรวงสาธารณสุขให้มีการจัดระเบียบบริการสาธารณสุขและประกันสุขภาพสําหรับนักท่องเที่ยว โดยหากมีความจําเป็นต้องใช้งบกลางก็ให้เร่งเสนอไปตามขั้นตอน นอกจากนั้นมอบหมายให้กระทรวงการท่องเที่ยวและกีฬาร่วมกับกระทรวงการต่างประเทศเรียกประชุมและมอบนโยบายให้กับหน่วยงาน ททท. ทั้ง 30 แห่งทั่วประเทศให้ทํางานเชิงรุกและให้ความรู้ ช่วยกันโฆษณาว่าประเทศไทยดีอย่างไรและมีความน่าท่องเที่ยวอย่างไร
รัฐบาลไทย-ข่าวทำเนียบรัฐบาล-“วราวุธ” รมว.พม. เผยเตรียมมอบ 4 ชุดของขวัญปีใหม่ ช่วยกลุ่มเปราะบางทั่วประเทศ พร้อมกำชับทุกหน่วยงานควรจัดสิ่งอำนวยความสะดวกเพื่อคนพิการ
วันอังคารที่ 19 ธันวาคม 2566
“วราวุธ” รมว.พม. เผยเตรียมมอบ 4 ชุดของขวัญปีใหม่ ช่วยกลุ่มเปราะบางทั่วประเทศ พร้อมกําชับทุกหน่วยงานควรจัดสิ่งอํานวยความสะดวกเพื่อคนพิการ
“วราวุธ” รมว.พม. เผยเตรียมมอบ 4 ชุดของขวัญปีใหม่ ช่วยกลุ่มเปราะบางทั่วประเทศ พร้อมกําชับทุกหน่วยงานควรจัดสิ่งอํานวยความสะดวกเพื่อคนพิการ
วันที่ 19 ธันวาคม 2566 เวลา 09.40 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้า กรณี ของขวัญปีใหม่ 2567 ของ กระทรวง พม. ที่จะเสนอเข้าที่ประชุมคณะรัฐมนตรี (ครม.) ว่า วันนี้ มีการเสนอของขวัญปีใหม่ 2567 จํานวน4 ประเด็น ที่จะทําให้พี่น้องประชาชน ได้แก่ 1. โรงรับจํานําของรัฐ หรือ สถานธนานุเคราะห์ (สธค.) จะตัดดอกเบี้ยเหลือ ร้อยละ 0 หรือฟรีดอกเบี้ยให้ผู้ที่จํานําไม่เกิน 5,000บาท ระหว่างเดือน ม.ค. - ก.พ. 2567 คาดว่าจะมีประชาชนได้รับประโยชน์ไม่น้อยกว่า 12,000 คน 2. การปรับปรุงสภาพที่อยู่อาศัยเพื่อผู้สูงอายุและคนพิการ โดยตั้งงบประมาณสําหรับ 100,000 หลังคาเรือน คาดว่าจะมีผู้ได้รับประโยชน์ไม่น้อยกว่า 300,000 คน 3. โครงการบริบาลและคุ้มครองสิทธิผู้สูงอายุ โดยนําร่องใน 12 จังหวัด 17 พื้นที่ ในการสร้างและฝึกผู้ดูแลผู้สูงอายุ และการจ้างงาน ในพื้นที่ด้วย เรียกว่า ยิงปืนนัดเดียวได้นก 2 ตัว คือ ได้ทั้งการดูแลผู้สูงอายุและการจ้างงาน และ 4. การสร้างงานสร้างอาชีพให้ประชาชน อาทิ การเตรียมความพร้อมฝึกกลุ่มฝีมือแรงงาน การเตรียมงบประมาณสําหรับการกู้ยืมเพื่อประกอบอาชีพของคนพิการ
นายวราวุธ กล่าวเพิ่มเติมว่า วันนี้ ตนจะมีการนําระเบียบ กทม. เรื่อง ทางเท้า ทางลาดชัน และทางเชื่อมในที่สาธารณะ เสนอเข้าที่ประชุม ครม. เพื่อให้กําชับให้ทุกหน่วยงานต้องปฏิบัติตามในการปรับปรุงหรือดําเนินการให้สิ่งก่อสร้าง สถานที่ราชการ ควรมีสิ่งอํานวยความสะดวกให้คนพิการ เช่น ทางลาด ห้องน้ําสาธารณะสําหรับ คนพิการ รวมถึงทางเท้าสําหรับคนตาบอด ในส่วนของกระทรวง พม. ตนได้กําชับไปยังนายอนุกูล ปีดแก้ว ปลัดกระทรวง พม. ว่า ภายใน 1 ปี ทุกหน่วยงานในสังกัดกระทรวง พม. อาทิ ศูนย์ สถาน บ้าน นิคม ต้องปรับปรุงให้มีสิ่งอํานวยความสะดวกแก่คนพิการตามที่กฎกระทรวงกําหนด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #พม #คนพิการ #ของขวัญปีใหม่พม2567 #ของขวัญปีใหม่2567 #โรงรับจํานําของรัฐ #สธค
รัฐบาลไทย-ข่าวทำเนียบรัฐบาล-พม. ออกผลรางวัลสลากบำรุงสภากาชาดไทย 2566 แจกรถยนต์ - ทองคำ รวมมูลค่ากว่า 1.2 ล้านบาท
วันอังคารที่ 19 ธันวาคม 2566
พม. ออกผลรางวัลสลากบํารุงสภากาชาดไทย 2566 แจกรถยนต์ - ทองคํา รวมมูลค่ากว่า 1.2 ล้านบาท
พม. ออกผลรางวัลสลากบํารุงสภากาชาดไทย 2566 แจกรถยนต์ - ทองคํา รวมมูลค่ากว่า 1.2 ล้านบาท
เมื่อวันที่ 18 ธันวาคม 2566 เวลา 16.00 น. นางสาวสุนีย์ ศรีสง่าตระกูลเลิศ ผู้ตรวจราชการกระทรวงการพัฒนาสังคมและความมั่นคงของมนุษย์ ร่วมเป็นเกียรติในการหมุนวงล้อสลากบํารุงสภากาชาดไทย บัตร พม. เชิญรับโชค กระทรวงการพัฒนาสังคมและความมั่นคงของมนุษย์ ประจําปี 2566 ณ เวที 2 หน้าหอสมุดประชาชน สวนลุมพินี โดยมีผลการออกสลาก ดังนี้
1) รางวัลที่ 1 รถยนต์ Toyota Yaris Ativ SPORTS จํานวน 1 รางวัล ได้แก่ หมายเลข 76769
2) รางวัลที่ 2 ทองคําแท่ง หนัก 5 บาท จํานวน 1 รางวัล ได้แก่ หมายเลข 46519
3) รางวัลที่ 3 ทองคําแท่ง หนัก 3 บาท จํานวน 1 รางวัล ได้แก่ หมายเลข 45891
4) รางวัลที่ 4 ทองคําแท่ง หนัก 1 บาท จํานวน 2 รางวัล ได้แก่ หมายเลข 26295 และ หมายเลข 19851
5) รางวัลเลขท้าย 3 ตัว หมุน 1 ครั้ง สร้อยคอทองคํา น้ําหนัก 1 สลึง จํานวน 35 รางวัล ได้แก่ หมายเลข 733
สําหรับผู้ถูกรางวัลให้ติดต่อรับรางวัล ตั้งแต่วันที่ 19 ธันวาคม 2566 - วันที่ 18 มีนาคม 2567 ในเวลาราชการ หากพ้นกําหนดถือว่าบริจาคสิ่งของให้กับสภากาชาดไทย สําหรับผู้ถูกรางวัลรถยนต์ ต้องจ่ายเงินค่าจดทะเบียนการโอนเอง ทั้งนี้ สามารถตรวจสอบผลการออกรางวัลได้ที่ 1) สํานักงานจัดหารายได้ สภากาชาดไทย 2) กระทรวงการพัฒนาสังคมและความมั่นคงของมนุษย์ http:/www.m-society. go. th และ 3) สํานักงานพัฒนาสังคมและความมั่นคงของมนุษย์จังหวัดทั่วประเทศ ซึ่งผู้ถูกรางวัลสามารถติดต่อรับรางวัลได้ที่ กลุ่มอํานวยการ กองกลาง สํานักงานปลัดกระทรวงการพัฒนาสังคมและความมั่นคงของมนุษย์ เลขที่ 1034 ถนนกรุงเกษม แขวงคลองมหานาค เขตป้อมปราบศัตรูพ่าย กรุงเทพฯ 10100 โทร. 0 2659 6441, 0 2659 6403 และ 0 2659 6528 (กรุณานําใบสลากที่ถูกรางวัลพร้อมบัตรประจําตัวประชาชนมาด้วย รางวัลจะจ่ายเฉพาะผู้ที่ถือสลากมารับเท่านั้น)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #สวัสดิการสังคม #ทุกช่วงวัย #พม #งานกาชาด #สลากกาชาดกระทรวงพม
รัฐบาลไทย-ข่าวทำเนียบรัฐบาล-ใส่ใจห่วงใย...ร่วมป้องกันภัยหนาว
วันอังคารที่ 19 ธันวาคม 2566
ใส่ใจห่วงใย...ร่วมป้องกันภัยหนาว
กองพลทหารม้าที่ 1 โดย กองพันทหารม้าที่ 10 กรมทหารม้าที่ 2 จัดชุดปฏิบัติการกิจการพลเรือนประจําอําเภอ ร่วมกับผู้นําชุมชนและอาสาสมัคร มอบข้าวสารและผ้าห่มให้กับกลุ่มเปราะบางในพื้นที่ เพื่อช่วยลดค่าใช้จ่าย จํานวน 4 ราย บ้านน้ําพุ ต.ผาตอ อ.ท่าวังผา จ.น่าน
รัฐบาลไทย-ข่าวทำเนียบรัฐบาล-กรมการจัดหางาน แนะแรงงาน 4 สัญชาติ ที่ใบอนุญาตทำงานจะหมดอายุ ภายใน 13 ก.พ. 67 เร่งต่ออายุใบอนุญาตทำงาน
วันอังคารที่ 19 ธันวาคม 2566
19/12/2566
กรมการจัดหางาน แนะแรงงาน 4 สัญชาติ ที่ใบอนุญาตทํางานจะหมดอายุ ภายใน 13 ก.พ. 67 เร่งต่ออายุใบอนุญาตทํางาน
กรมการจัดหางาน แนะนํา แรงงาน 4 สัญชาติ ตามมติครม. เมื่อวันที่ 5 กรกฎาคม 2565 ที่ใบอนุญาตทํางานจะหมดอายุ ภายในวันที่ 13 ก.พ. 67 เร่งต่ออายุใบอนุญาตทํางาน ที่เว็บไซต์ e-workpermit.doe.go.th ก่อนใบอนุญาตทํางานสิ้นอายุ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า ปัจจุบันแรงงาน 4 สัญชาติ ตามมติคณะรัฐมนตรีเมื่อวันที่ 5 กรกฏาคม 2565 จํานวนประมาณ 1 ล้านคน ใบอนุญาตทํางานจะหมดอายุพร้อมกันในวันที่ 13 กุมภาพันธ์ 2567 แรงงานกลุ่มดังกล่าวหากประสงค์จะทํางานต่อไปให้ยื่นคําขอต่ออายุใบอนุญาตทํางานพร้อมด้วยเอกสารหลักฐานตามที่ระบุไว้ในแบบคําขอ (บต. 50 อ. 5) ก่อนใบอนุญาตทํางานสิ้นอายุ โดยให้นายจ้างดําเนินการยื่นคําขอต่ออายุใบอนุญาตทํางานแทนคนต่างด้าว พร้อมเอกสารและหลักฐาน ได้แก่ สําเนาหนังสือเดินทาง และสําเนาหลักฐานการตรวจลงตราวีซ่า ซึ่งได้รับอนุญาตให้อยู่ในราชอาณาจักรเป็นการชั่วคราว ไม่น้อยกว่าวันที่ 13 กุมภาพันธ์ 2567 รูปถ่าย ขนาด 3x4 ซม. หนังสือรับรองการจ้าง (แบบ บต. 46) และหนังสือรับรองการเป็นนิติบุคคล (กรณีนายจ้างเป็นนิติบุคคล) ผ่านระบบอิเล็กทรอนิกส์กรมการจัดหางาน ที่เว็บไซต์ e-workpermit.doe.go.th พร้อมชําระค่าธรรมเนียมค่ายื่นคําขอ ฉบับละ 100 บาท และค่าธรรมเนียมต่ออายุใบอนุญาตทํางาน ฉบับละ 900 บาท ภายในวันที่ 13 กุมภาพันธ์ 2567 โดยให้คนต่างด้าวใช้ใบรับคําขอต่ออายุใบอนุญาตทํางานและใบเสร็จรับเงินค่าธรรมเนียม เป็นหลักฐานแสดงว่าได้รับการผ่อนผันให้ทํางาน และเมื่อนายทะเบียนตรวจสอบคําขอต่ออายุใบอนุญาตทํางานพร้อมทั้งเอกสารหลักฐานแล้ว หากเห็นว่าถูกต้องครบถ้วนจะต่ออายุใบอนุญาตทํางานให้คนต่างด้าวมีสิทธิทํางานถึงวันที่ 13 กุมภาพันธ์ 2568 ซึ่งคนต่างด้าวจะได้รับทะเบียนใบอนุญาตทํางานไว้ใช้เป็นหลักฐานแทนใบอนุญาตทํางานจนกว่าจะได้รับใบอนุญาตทํางาน
นายสมชาย กล่าวเพิ่มเติมว่า หลังจากดําเนินการครบถ้วนแล้ว ให้ยื่นหลักฐานการอนุญาตให้อยู่ในราชอาณาจักรฯ (Visa) ไม่น้อยกว่าวันที่ 13 กุมภาพันธ์ 2568 และหลักฐานการขึ้นทะเบียนเป็นผู้ประกันตน หรือการทําประกันสุขภาพกับกระทรวงสาธารณสุข ตามแต่ละกรณี ต่อกรมการจัดหางาน หากกรมการจัดหางานตรวจสอบแล้วพบว่าแรงงานต่างด้าวลักลอบทํางานอยู่ในประเทศไทยโดยไม่ดําเนินการตามขั้นตอนต่าง ๆ ภายในระยะเวลาที่กําหนด จะมีคําสั่งเพิกถอนใบอนุญาตทํางานและดําเนินคดีตามกฎหมายทั้งนายจ้างและแรงงานต่างด้าวอย่างเข้มงวดต่อไป
ทั้งนี้ หากติดปัญหาไม่สามารถดําเนินการผ่านระบบอิเล็กทรอนิกส์ด้วยตนเองได้ สามารถติดต่อขอรับบริการจากเจ้าหน้าที่ได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 ในท้องที่ซึ่งเป็นที่ตั้งสถานที่ทํางานของนายจ้าง หรือสอบถามเพิ่มเติมได้ที่ สายด่วนกระทรวงแรงงาน โทร 1506 กด2
รัฐบาลไทย-ข่าวทำเนียบรัฐบาล-“กยศ. ยืนยันอยากเรียนต้องได้เรียน พร้อมชี้แจงกรณีคุณแม่ได้รับความเดือดร้อน ตรวจสอบแล้วลูกสาวได้รับค่าครองชีพตั้งแต่มิถุนายน 2566 ถึงปัจจุบัน”
วันอังคารที่ 19 ธันวาคม 2566
19/12/2566
“กยศ. ยืนยันอยากเรียนต้องได้เรียน พร้อมชี้แจงกรณีคุณแม่ได้รับความเดือดร้อน ตรวจสอบแล้วลูกสาวได้รับค่าครองชีพตั้งแต่มิถุนายน 2566 ถึงปัจจุบัน”
กยศ. ชี้แจงกรณีสื่อมวลชนนําเสนอข่าวคุณแม่ได้รับความเดือดร้อนอย่างหนัก กู้เงินนอกระบบใช้จ่ายและส่งลูกเรียนที่มหาวิทยาลัยของ จ.ศรีสะเกษ ตรวจสอบข้อมูลแล้วพบว่าลูกสาวของคุณแม่รายนี้เรียนอยู่ชั้นปีที่ 1 และได้ค่าครองชีพปีการศึกษา 2566 ตั้งแต่ มิ.ย.2566
กองทุนเงินให้กู้ยืมเพื่อการศึกษา (กยศ.) ชี้แจงกรณีที่สื่อมวลชนได้นําเสนอข่าวคุณแม่ได้รับความเดือดร้อนอย่างหนัก กู้เงินนอกระบบเพื่อใช้จ่ายและส่งลูกเรียนที่มหาวิทยาลัยของจังหวัดศรีสะเกษ ตรวจสอบข้อมูลแล้วพบว่า ลูกสาวของคุณแม่รายนี้เรียนอยู่ชั้นปีที่ 1 และได้รับค่าครองชีพปีการศึกษา 2566 แล้วตั้งแต่เดือนมิถุนายน 2566 จนถึงปัจจุบัน ขอยืนยัน “อยากเรียนต้องได้เรียนทุกคน”
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากกรณีที่มีข่าว เมื่อวันที่ 19 ธันวาคม 2566 ว่ามีคุณแม่รายหนึ่งได้รับความเดือดร้อน เนื่องจากเป็นลูกหนี้เงินกู้นอกระบบต้องรับผิดชอบเลี้ยงดูส่งเสียหลานชาย จํานวน 3 คน และลูกสาว จํานวน 2 คน ที่กําลังเรียนอยู่ที่มหาวิทยาลัยของจังหวัดศรีสะเกษ ในกรณีดังกล่าว กองทุนได้ตรวจสอบข้อมูลพบว่า นักศึกษารายนี้เรียนอยู่ชั้นปีที่ 1 ของมหาวิทยาลัยในจังหวัดศรีสะเกษ ได้รับการอนุมัติเงินกู้เรียบร้อยแล้ว และได้รับค่าครองชีพตั้งแต่เดือนมิถุนายน 2566 จนถึงปัจจุบัน
กองทุนขอยืนยันว่า กองทุนเป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลน ซึ่งผู้ที่มีคุณสมบัติครบตามที่กองทุนกําหนดจะได้รับสิทธิในการกู้ยืมทุกราย หากนักเรียน นักศึกษารายใดอยากเรียน ต้องได้โอกาสในการเรียนอย่างแน่นอนเพราะความยากจนจะไม่ใช่อุปสรรคของการเข้าถึงการศึกษาอีกต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ดีอี เปิดประชุมหารือแนวทางดำเนินการเกี่ยวกับบัญชีม้า
วันอังคารที่ 19 ธันวาคม 2566
ดีอี เปิดประชุมหารือแนวทางดําเนินการเกี่ยวกับบัญชีม้า
ดีอี เปิดประชุมหารือแนวทางดําเนินการเกี่ยวกับบัญชีม้า
วันนี้ (19 ธันวาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ประชุมหารือแนวทางดําเนินการเกี่ยวกับบัญชีม้า โดยมี นายเอกพงษ์ หริ่มเจริญ ผู้ตรวจราชการกระทรวงดิจิทัลฯ และหน่วยงานที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
__________________________________
รัฐบาลไทย-ข่าวทำเนียบรัฐบาล-กระทรวงกลาโหมบูรณาการความร่วมมือ ระหว่าง ๓ กระทรวง และ ๑ สถาบัน จัดทำบันทึกความเข้าใจ เรื่อง การพัฒนาทรัพยากรมนุษย์ให้กับทหารกองประจำการ
วันอังคารที่ 19 ธันวาคม 2566
กระทรวงกลาโหมบูรณาการความร่วมมือ ระหว่าง ๓ กระทรวง และ ๑ สถาบัน จัดทําบันทึกความเข้าใจ เรื่อง การพัฒนาทรัพยากรมนุษย์ให้กับทหารกองประจําการ
ในวันอังคารที่ ๑๙ ธันวาคม ๒๕๖๖ เวลา ๑๑.๐๐ นาฬิกา พลเอก สนิธชนก สังขจันทร์ ปลัดกระทรวงกลาโหม ในฐานะผู้แทนรัฐมนตรีว่าการกระทรวงกลาโหม ร่วมลงนามในบันทึกความเข้าใจ เรื่อง การพัฒนาทรัพยากรมนุษย์ให้กับทหารกองประจําการ
ระหว่าง กระทรวงกลาโหม กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม และสถาบันคุณวุฒิวิชาชีพ (องค์การมหาชน) ณ ตึกสันติไมตรี ทําเนียบรัฐบาล มี นายสุเทพ แก่งสันเทียะ เลขาธิการสภาการศึกษารักษาการแทนปลัดกระทรวงศึกษาธิการ นายเพิ่มสุข สัจจาภิวัฒน์ ปลัดกระทรวงการอุดมศึกษาวิทยาศาสตร์ วิจัยและนวัตกรรม และ นางสาว จุลลดา มีจุล ผู้อํานวยการสถาบันคุณวุฒิวิชาชีพ ร่วมลงนาม และมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุทิน คลังแสง รัฐมนตรีว่าการกระทรวงกลาโหม พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ และนางสาว ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ให้เกียรติร่วมเป็นสักขีพยาน
สําหรับการลงนามในบันทึกความเข้าใจ ครั้งนี้ เกิดการจากดําริของ นายสุทิน คลังแสง รัฐมนตรีว่าการกระทรวงกลาโหม ที่ต้องการส่งเสริมการใช้นวัตกรรมการเรียนรู้รูปแบบอิเล็กทรอนิกส์ (E-Training) ในการพัฒนาความรู้ ความสามารถ และทักษะในการปฏิบัติงานตามมาตรฐานอาชีพให้กับทหารกองประจําการ เข้าไปศึกษาอบรมตามความสมัครใจ เพื่อเป็นประโยชน์ในการขอรับการประเมินคุณวุฒิและรับใบรับรองตามมาตรฐานวิชาชีพต่าง ๆ
สาระสําคัญของบันทึกข้อความเข้าใจ เรื่อง การพัฒนาทรัพยากรมนุษย์ให้กับทหารกองประจําการ ในส่วนของกระทรวงกลาโหม เป็นการเปิดโอกาสให้ทหารกองประจําการสามารถใช้เวลาระหว่างประจําการในขณะที่ว่างเว้นจากภารกิจให้สามารถเข้าสู่ระบบการศึกษาและการพัฒนาทักษะวิชาชีพได้ตามความสมัครใจ โดยกระทรวงกลาโหมจะจัดสิ่งอํานวยความสะดวกเพื่อการเรียนรู้ อาทิ ศูนย์การศึกษาในค่ายทหารต่าง ๆ และเครือข่ายการเรียนรู้โดยใช้ประโยชน์จากเทคโนโลยีสารสนเทศ รวมทั้งจัดให้มีผู้จัดการการเรียนรู้คอยให้คําแนะนํา
ทั้งนี้ ความร่วมมือระหว่างหน่วยงานทั้ง ๔ หน่วยงาน จะเป็นกลไกสําคัญในการพัฒนาทรัพยากรมนุษย์ของกองทัพไทยและประเทศชาติ ทั้งยังเป็นการเปิดโอกาสให้ชายไทยที่เสียสละในการเข้ารับราชการทหารกองประจําการ นอกจากจะปฏิบัติหน้าที่รับใช้ชาติแล้ว ยังสามารถใช้เวลาให้เกิดประโยชน์ในการพัฒนาความรู้และทักษะต่อการประกอบอาชีพในระหว่างการประจําการ และเมื่อพ้นจากประจําการออกไปจะถือเป็นทรัพยากรมนุษย์ที่มีศักยภาพในการพัฒนาสังคมและประเทศชาติได้อีกด้วย
รัฐบาลไทย-ข่าวทำเนียบรัฐบาล-‘รมช.อนุชา‘ มุ่งยกระดับสินค้าเกษตรสู่ระดับสากล เสริมศักยภาพเกษตรกร เพิ่มขีดความสามารถการแข่งขัน
วันอังคารที่ 19 ธันวาคม 2566
‘รมช.อนุชา‘ มุ่งยกระดับสินค้าเกษตรสู่ระดับสากล เสริมศักยภาพเกษตรกร เพิ่มขีดความสามารถการแข่งขัน
‘รมช.อนุชา‘ มุ่งยกระดับสินค้าเกษตรสู่ระดับสากล เสริมศักยภาพเกษตรกร เพิ่มขีดความสามารถการแข่งขัน หนุนต่อยอดขยายช่องทางการจําหน่ายสู่ต่างประเทศ
เมื่อวันที่ 18 ธันวาคม 2566 นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ให้เป็นประธานพิธีปิดโครงการยกระดับเกษตรกรและสร้างขีดความสามารถในการแข่งขัน ด้วยมาตรฐานเกษตรอินทรีย์ประจําปี 2566 จัดโดย สถาบันบริการตรวจสอบคุณภาพและมาตรฐานผลิตภัณฑ์ มหาวิทยาลัยแม่โจ้ ณ อาคารเฉลิมพระเกียรติสมเด็จพระเทพรัตนราชสุดา มหาวิทยาลัยแม่โจ้ จังหวัดเชียงใหม่ พร้อมมอบใบประกาศณียบัตรเกียรติคุณให้แก่ เกษตรกร ผู้ประกอบการ ที่ได้ขอยื่นการขอรับรองมาตรฐานสินค้าเกษตรอินทรีย์สากล IFOAM จํานวน 83 ราย
รัฐมนตรีช่วยเกษตรฯ กล่าวว่า กระทรวงเกษตรและสหกรณ์ มีนโยบายยกระดับภาคการเกษตร เพื่อให้เกษตรกรมีรายได้ที่สูงขึ้น โดยมุ่งเน้นการปรับเปลี่ยนไปสู่การปลูกพืชที่มีมูลค่าทางเศรษฐกิจสูง ตลอดจน ส่งเสริมเกษตรกรและสถาบันเกษตรกร เป็นผู้ให้บริการทางการเกษตรครบวงจร (Agricultural Service Provider) โดยเกษตรกร สถาบันเกษตรกร สามารถเป็นเจ้าของเครื่องมือเครื่องจักรกลของตนเอง พร้อมเป็นผู้ให้บริการด้านธุรกิจเกษตร ด้วยเทคโนโลยีและนวัตกรรมที่ทันสมัย ซึ่งตอบโจทย์กลุ่มประชากรภาคเกษตรยุคใหม่ ทั้งนี้ มหาวิทยาลัยแม่โจ้ โดยสถาบันบริการตรวจสอบคุณภาพและมาตรฐานผลิตภัณฑ์ ได้ดําเนินโครงการยกระดับเกษตรกรและสร้างขีดความสามารถในการแข่งขันด้วยมาตรฐานเกษตรอินทรีย์ โดยได้รับงบประมาณสนับสนุนจากกระทรวงอุดมศึกษาวิทยาศาสตร์ วิจัยและนวัตกรรม และได้รับความร่วมมือเป็นอย่างดีจากสํานักงาน เกษตรจังหวัดทั้ง 8 จังหวัดในเขตภาคเหนือตอนบน
ทั้งนี้ ขอขอบคุณทุกหน่วยงาน ที่ได้เข้ามามีส่วนช่วยในการยกระดับสินค้าเกษตร เสริมศักยภาพด้านองค์ความรู้ให้เกษตรกร และผลักดันส่งเสริมการเพิ่มมูลค่าสินค้าเกษตร ผ่านโครงการยกระดับเกษตรกร และสร้างขีดความสามารถในการแข่งขันด้วยมาตรฐานเกษตรอินทรีย์ ซึ่งดําเนินกิจกรรมในพื้นที่ 8 จังหวัดภาคเหนือตอนบน ได้แก่ จังหวัดเชียงใหม่ เชียงราย ลําพูน ลําปาง แม่ฮ่องสอน พะเยา แพร่ และน่าน โดยมุ่งเน้นให้ลดปริมาณปุ๋ยเคมีและยาฆ่าแมลง ทําให้มีการผลิตสินค้าเกษตรที่ปลอดภัย กระทรวงเกษตรและสหกรณ์ ยินดีที่จะให้ความร่วมมือและสนับสนุนมหาวิทยาลัยแม่โจ้ และมหาวิทยาลัยในพื้นที่ รวมถึงหน่วยงานภาครัฐ ภาคเอกชน และทุกภาคส่วน เพื่อช่วยกันทําให้พี่น้องเกษตรกรของไทยอยู่ดีกินดี และเพื่อให้เกิดประโยชน์ต่อเกษตรกรอย่างเต็มที่
“เชื่อมั่นเป็นอย่างยิ่งว่าโครงการนี้ จะสามารถจุดประกายโอกาสให้เกษตรกรและผู้ประกอบการ ที่ยื่นขอการรับรองมาตรฐานเกษตรอินทรีย์ระดับสากล จํานวน 83 ราย โดยหวังว่าจะช่วยพัฒนาให้เกิดมูลค่าเพิ่มในผลิตผลทางการเกษตร และผลิตภัณฑ์ทางเกษตร ด้วยการยกระดับมาตรฐานเกษตรอินทรีย์สู่ระดับสากล รวมถึงต่อยอดการเชื่อมโยงสินค้าเกษตร และผลิตภัณฑ์ทางเกษตรสู่ตลาด และขยายช่องทางการจําหน่ายสู่ต่างประเทศต่อไป” รมช.อนุชา กล่าว
รัฐบาลไทย-ข่าวทำเนียบรัฐบาล-​ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
วันอังคารที่ 19 ธันวาคม 2566
19/12/2566
​ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
​ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน
(19 ธันวาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน ตามที่กระทรวงพลังงานเสนอ รองโฆษกประจําสํานักนายกรัฐมนตรี กล่าวว่า มาตรการลดภาระค่าใช้จ่ายด้านพลังงานให้แก่ประชาชน เป็นมาตรการต่อเนื่องจากมาตรการที่ดําเนินในช่วงเดือนกันยายนยน 2566 ถึงเดือนธันวาคม 2566 เพื่อบรรเทาผลกระทบต่อภาระค่าครองชีพของประชชนและการฟื้นตัวทางเศรษฐกิจของประเทศ โดยมีรายละเอียดดังนี้
มาตรการลดภาระค่าใช้จ่ายด้านน้ํามันเชื้อเพลิงและด้านไฟฟ้า
(1) ราคาน้ํามันดีเซล บริหารราคาน้ํามันดีเซลในการตรึงราคาน้ํามันดีเซลไม่ให้เกิน 30 บาทต่อลิตร ตั้งแต่วันที่ 1 มกราคม 2567 ถึงวันที่ 31 มีนาคม 2567 โดยกระทรวงพลังงานและกระทรวงการคลังร่วมกันบริหารจัดการราคาขายปลีก โดยใช้กลไกของภาษีสรรพสามิตและกองทุนน้ํามันเชื้อเพลิง
(2) ราคา LPG บริหารราคาในการตรึงราคาขายปลีก LPG ที่ระดับ 423 บาทต่อถังขนาด 15 กิโลกรัม ตั้งแต่วันที่ 1 มกราคม 2567 ถึงวันที่ 31 มีนาคม 2567 โดยกระทรวงพลังงานบริหารผ่านกลไกกองทุนน้ํามันเชื้อเพลิง
(3) ให้ คณะกรรมการกํากับกิจการพลังงาน (กกพ.) พิจารณาดําเนินการตรึงอัตราค่าไฟฟ้าที่ประกาศเรียกเก็บกับผู้ใช้ไฟฟ้ารอบเดือนมกราคม 2567 ถึงเดือนเมษายน 2567 ในอัตราไม่เกิน 4.20 บาทต่อหน่วยต่อไป
(4) ช่วยเหลือค่าไฟฟ้าของกลุ่มผู้ใช้ไฟฟ้าบ้านอยู่อาศัยที่ใช้ไฟฟ้า ไม่เกิน 300 หน่วยต่อเดือน ซึ่งเป็น กลุ่มเปราะบาง จะคงไว้ที่ 3.99 บาทต่อหน่วย (คือลดไป 21 สตางค์ต่อหน่วย) ซึ่งจะเป็นการลดเป็นเวลา 4 เดือน ครอบคลุมรอบบิล มกราคม – เมษายน 2567 โดยคาดว่าจะมีกลุ่มเปราะบางที่ได้รับการช่วยเหลือจากมาตรการรวมทั้งสิ้นประมาณ 17.77 ล้านราย โดยรัฐจะใช้งบประมาณทั้งสิ้นประมาณ 487.50 ล้านบาทต่อเดือน (ประมาณ 1,950 ล้านบาท สําหรับ 4 เดือน)
รองโฆษกฯ รัดเกล้า ย้ําว่า “สําหรับประชาชนทั่วไปที่ไม่ใช่กลุ่มเปราะบางนั้น ขอความเข้าใจว่ามีความจําเป็นต้องให้ราคาขึ้นจากเดิมที่ลดไว้ด้วยเหตุหลายๆ ปัจจัย แต่ทางรัฐบาลจะพยายามให้ไม่เกิน 4.20 บาทต่อหน่วย และจะแจ้งให้ทราบหลังจากได้เห็นราคาก๊าซ ณ วันที่ 1 มกราคม 2567 อีกที โดยนายพีระพันธุ์ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน ได้กล่าวย้ําว่า มาตรการลดภาระค่าใช้จ่ายด้านพลังงานเหล่านี้ เป็นการแบ่งเบาภาระให้ประชาชนระยะสั้น บนระบบและโครงสร้างราคาพลังงานที่มีการใช้มากว่า 40 ปี ในส่วนของการดําเนินการระยะยาวนั้น ได้มีการจัดตั้งคณะมาทํางานเพื่อปรับทั้งระบบและโครงสร้างราคาพลังงานแล้ว ซึ่งเป็นกระบวนการที่ต้องใช้เวลา และรัฐมนตรีว่าการกระทรวงพลังงาน ขอให้ความมั่นใจแก่ประชาชนว่าทุกหน่วยงานที่เกี่ยวข้องทุ่มเทอย่างเต็มที่เพื่อสร้างการเปลี่ยนแปลงตรงนี้ให้ประชาชน”